ക്യാമ്ബുകളില് അന്നം മുടങ്ങില്ല കരുതലോടെ സര്ക്കാര് ദുരിത മേഖലയില് 3580 ചാക്ക് അരി എത്തിച്ചു തിരുവനന്തപുരം മഴയിലും മണ്ണിടിച്ചിലിലും കിടപ്പാടം നഷ്ടപ്പെട്ടവര്ക്കും ദുരിതാശ്വാസക്യാമ്ബുകളില് കഴിയുന്നവര്ക്കും ഭക്ഷ്യധാന്യങ്ങള് എത്തിച്ച് സര്ക്കാര്. കൂടുതല് ദുരിതബാധിതരുള്ള കോട്ടയം, പത്തനംതിട്ട, ആലപ്പുഴ ജില്ലകളിലേക്ക് ഭക്ഷ്യ പൊതുവിതരണവകുപ്പ് 3580 ചാക്ക് അരി എത്തിച്ചു. ദുരിതാശ്വാസ ക്യാമ്ബുകളില് അരിയും ആവശ്യമുള്ള പലവ്യഞ്ജനങ്ങളും നല്കുന്നുണ്ട്. വില്ലേജ് ഓഫീസര്മാരും തദ്ദേശ സ്ഥാപന അധികൃതരും നല്കുന്ന കണക്കിന് അനുസരിച്ച് സമീപത്തെ മാവേലി സ്റ്റോറില്നിന്നാണ് പലവ്യഞ്ജനങ്ങള് നല്കുന്നത്. ദുരിതബാധിത പ്രദേശങ്ങളിലെ മാവേലി സ്റ്റോറുകളിലും റേഷന്കടകളിലും ആവശ്യത്തിന് ഭക്ഷ്യസാധനങ്ങള് എത്തിക്കാന് മന്ത്രി ജി ആര് അനില് നിര്ദേശം നല്കിയിട്ടുണ്ട്. ഉരുള്പൊട്ടലുണ്ടായ കൂട്ടിക്കലിലെ മാവേലി സ്റ്റോര് പാടെ തകര്ന്നിരുന്നു. ഈ സ്റ്റോര് യുദ്ധകാലാടിസ്ഥാനത്തില് സജ്ജമാക്കാന് നിര്ദേശം നല്കിയിട്ടുണ്ട്. വെള്ളിയാഴ്ച ഭക്ഷ്യമന്ത്രി ഇവിടം സന്ദര്ശിക്കും. വൈകിട്ടോടെ പുതിയ മാവേലി സ്റ്റോര് സജ്ജമാകും. വെള്ളി രാവിലെ ഒമ്ബതുമുതല് മൊബൈല് മാവേലി സ്റ്റോര് കൂട്ടിക്കല് മേഖലയിലെത്തും. ദുരിതാശ്വാസക്യാമ്ബുകളില് അവശ്യസാധനങ്ങള് എത്തിക്കാനും പ്രദേശത്തെ മാവേലി, സപ്ലൈകോ വില്പ്പനശാലകളില് ആവശ്യത്തിന് സാധനങ്ങള് ലഭ്യമാക്കാനും നടപടി സ്വീകരിച്ചിട്ടുണ്ടെന്ന് ഭക്ഷ്യ പൊതുവിതരണവകുപ്പ് അറിയിച്ചു. ക്യാമ്ബുകളില് വാക്സിന് ഉറപ്പാക്കും മഴക്കെടുതിയില് ആരംഭിച്ച ദുരിതാശ്വാസ ക്യാമ്ബുകളിലുള്ളവര്ക്ക് കോവിഡ് വാക്സിന് ഉറപ്പാക്കാന് പ്രത്യേക പദ്ധതി തയ്യാറാക്കിയതായി ആരോഗ്യമന്ത്രി വീണാ ജോര്ജ് അറിയിച്ചു. ക്യാമ്ബുകളില് കഴിയുന്നവരില് ആദ്യ ഡോസ് എടുക്കാനുള്ളവരുടെയും രണ്ടാം ഡോസ് എടുക്കാന് കാലാവധി എത്തിയവരുടെയും വിവരങ്ങള് ശേഖരിച്ചാണ് വാക്സിന് വിതരണം. സ്ഥലസൗകര്യമുള്ള ക്യാമ്ബുകളില് ആരോഗ്യപ്രവര്ത്തകര് നേരിട്ടെത്തി വാക്സിന് നല്കും. അല്ലാത്തവര്ക്ക് തൊട്ടടുത്തുള്ള സര്ക്കാര് ആശുപത്രിയില് വാക്സിന് എടുക്കാനുള്ള സൗകര്യമൊരുക്കും. മൊബൈല് വാക്സിനേഷന് യൂണിറ്റുകളുടെ സേവനം ഉറപ്പാക്കുമെന്നും മന്ത്രി പറഞ്ഞു.